અમદાવાદ– આકરા તાપથી હાંફતાં હાંફતાં દૂધની બનેલી ઠંડાઇ પીવાની ઇચ્છા થાય તો થંભી જજો. તેમણે ચેતવાની જરુર છે. માર્કેટમાં આજકાલ મળી રહેલાં ઠંડાપીણાં અને દૂધની બનાવટોમાં મોટાપાયે ભેળસેળના કિસ્સા સામે આવ્યાં છે. જેને લઇને સરકારના આરોગ્યવિભાગ દ્વારા મોટાપાયે દરોડાની કાર્યવાહી હાથ ધરવામાં આવી છે. આજે રાજ્યભરમાં આરોગ્યવિભાગ દૂધની ડેરીઓ ઉપર દરોડા પાડી રહ્યું છે. અત્યાર સુધીમાં 40થી વધુ દૂધ ઉત્પાદકોને ત્યાં આરોગ્યવિભાગે તડી બોલાવી છે.